เดี๋ยว 'พ่อ' ว่า
โดย...แบงก์กลิ้ง
13 พ.ค. 2558

โดย...แบงก์กลิ้ง
“ดร.ห้าสี” “เบญจรงค์ สุวรรณคีรี” ผู้อำนวยการศูนย์วิเคราะห์เศรษฐกิจ ธนาคารทหารไทย (ทีเอ็มบี) ลูกชายหัวแก้วหัวแหวน ดร.ไตรรงค์ (สามสี) แถลงผลการสำรวจความเชื่อมั่นผู้ประกอบการเอสเอ็มอีไตรมาสแรกของปี 2558 ลงเจาะลึกแต่ละภาคอย่างละเอียด มีปัจจัยบวกปัจจัยลบอะไรพูดได้เป็นฉากๆ 
แต่พอมาถึง “ปักษ์ใต้บ้านเรา” ดร.ห้าสี ก็บอกว่าเศรษฐกิจภาคใต้ก็อาการหนักเอาการอยู่เหมือนกัน ความเชื่อมั่นยังไม่ค่อยฟื้นเท่าไร  ที่ผ่านมาก็เจอมรสุมเศรษฐกิจกระหน่ำทั้งเรื่องยางพารา และปาล์มราคาตกต่ำ การท่องเที่ยวก็ยังมาซบเซาอีก
เอาล่ะ ไม่อยากจะพูดมากไปกว่านี้ เดี๋ยวกลับบ้าน “พ่อว่า”
นี่ขนาดไม่ค่อยพูดนะ...